CELEX: 62010CA0564
Language: sl
Date: 2012-03-29 00:00:00
Title: Zadeva C-564/10: Sodba Sodišča (četrti senat) z dne 29. marca 2012 (predlog za sprejetje predhodne odločbe Bundesverwaltungsgericht – Nemčija) – Bundesanstalt für Landwirtschaft und Ernährung proti Pfeifer & Langen KG (Uredba (ES, Euratom) št. 2988/95 — Zaščita finančnih interesov Evropske unije — Člena 3 in 4 — Upravni ukrepi — Izterjava neupravičeno pridobljenih koristi — Kompenzacijske in zamudne obresti, dolgovane na podlagi nacionalnega prava — Uporaba pravil o zastaranju iz Uredbe št. 2988/95 za izterjavo teh zamudnih obresti — Dies a quo zastaranja — Pojem „prekinitev“ — Pojem „pretrganje“ )

26.5.2012   
            
            
               SL
            
            
               Uradni list Evropske unije
            
            
               C 151/7
            
         Sodba Sodišča (četrti senat) z dne 29. marca 2012 (predlog za sprejetje predhodne odločbe Bundesverwaltungsgericht – Nemčija) – Bundesanstalt für Landwirtschaft und Ernährung proti Pfeifer & Langen KG
   (Zadeva C-564/10) (1)
   
   (Uredba (ES, Euratom) št. 2988/95 - Zaščita finančnih interesov Evropske unije - Člena 3 in 4 - Upravni ukrepi - Izterjava neupravičeno pridobljenih koristi - Kompenzacijske in zamudne obresti, dolgovane na podlagi nacionalnega prava - Uporaba pravil o zastaranju iz Uredbe št. 2988/95 za izterjavo teh zamudnih obresti - Dies a quo zastaranja - Pojem „prekinitev“ - Pojem „pretrganje“)
   2012/C 151/12
   Jezik postopka: nemščina
   
      Predložitveno sodišče
   
   Bundesverwaltungsgericht
   
      Stranki v postopku v glavni stvari
   
   
      Tožeča stranka: Bundesanstalt für Landwirtschaft und Ernährung
   
      Tožena stranka: Pfeifer & Langen KG
   
      Predmet
   
   Predlog za sprejetje predhodne odločbe – Bundesverwaltungsgericht – Razlaga člena 3 Uredbe Sveta (ES, Euratom) št. 2988/95 z dne 18. decembra 1995 o zaščiti finančnih interesov Evropskih skupnosti (UL, posebna izdaja v slovenščini, poglavje 1, zvezek 1, str. 340) – Povračilo neupravičeno izplačane pomoči – Uporaba člena 3 Uredbe (ES, Euratom) št. 2988/95 za zastaranje obrestnega zahtevka, ki se v skladu z nacionalnim pravom dolguje poleg vračila neupravičeno pobranih zneskov.
   
      Izrek
   
   Člen 3 Uredbe Sveta (ES, Euratom) št. 2988/95 z dne 18. decembra 1995 o zaščiti finančnih interesov Evropskih skupnosti je treba razlagati tako, da se zastaralni rok, ki ga ta določa za izterjavo glavne terjatve, ki zadeva povračilo neupravičeno pridobljene koristi iz proračuna Unije, ne uporablja za izterjavo obresti na to terjatev, če te obresti niso dolgovane na podlagi prava Unije, ampak na podlagi obveznosti, ki jo nalaga izključno nacionalno pravo.
   
      (1)  UL C 72, 5.3.2011.